cyanic-selkie/wikianc huggingface dataset:
Den estiske uavhengighetskrigen
Fredens forspill
På grunn av det estiske militærets suksess hadde Sovjet-Russland forsøkt å slutte en fredsavtale helt siden våren 1919. 25. april 1919 tilbød ungarske kommunister seg å mekle en avtale mellom bolsjevikene og estlenderne, men den britiske admiralen Walter Cowen truet med å trekke tilbake den britiske støtten til Estland med mindre de nektet å godta ungarernes forslag. Russerne tok deretter forslaget om fredsforhandlinger ut til offentligheten gjennom radiosendinger 27. og 28. april. En følgende russisk sending 21. juli førte til at den britiske journalisten Arthur Ransome lot den russiske kommisjonæren for utenlandske relasjoner Georgij Tsjitsjerin bli hørt da han foreslo fredsforhandlinger. Da tilbød sovjetregjeringa seg å delta i fredsforhandlinger 31. august 1919. Estlenderne aksepterte forslaget 4. september og fredsforhandlingene begynte 17. november med en utveksling av krigsfanger. Fredsavtalen ble avgjort 31. desember 1919, og en våpenhvile gjaldt fra 10:30 3. januar 1920.
Tartu-fredsavtalen
Freden i Tartu ble undertegnet 2. februar 1920 av Republikken Estland og Den russiske sovjetiske føderative sosialistrepublikk. På den tiden var ikke bolsjevikregimet anerkjent av noe vestlig land. Avtalen fastslo at Sovjet-Russland ga avkall på alle krav om Estlands territorium. Dermed anerkjente bolsjevikene Estlands selvstendighet, og de forpliktet seg å betale for skadene påført av krigen. Den avtalte grensa svarte grovt sett til frontlinja da fiendtlighetene stoppet. Estland fikk da beholde en strategisk stripe øst for Narva-elva (Narvataguse) og Setumaa i sørøst, områder som gikk tapt tidlig i 1945, kort tid etter sovjetiske styrker hadde igjen tatt kontroll over Estland, da Moskva overførte øst for Narva og mesteparten av Estlands Petsjory-region (Setumaa) til RSFSR.
Devon rex
Devon rex er en korthåret rasekatt.
Mutasjonen ble først observert i England på slutten av 1950-årene. Disse kattene er kjent for sine smale kropper, bølgede pels og store ører. De kan læres opp til kompliserte triks. De kan også gjenkjenne eierens navn og sitt eget.
Militære grader i Nord-Korea og Sør-Korea
Militære grader i Nord-Korea og Sør-Korea viser til offisersgrader og distinksjoner for militærvesenet Nord-Korea og Sør-Korea. Under er tilsvarende ekvivalent i det norske forsvaret tatt med for sammenligning. For Sør-Korea vises også tilsvarende distinksjoner i Sjøforsvaret.
1843 Jarmila
1843 Jarmila er en hovedbelteasteroide. Den ble oppdaget 14. januar 1972 av Luboš Kohoutek ved Hamburger Sternwarte i Bergedorf i Hamburg.
Culcita
Culcita er en slekt av bregner av trebregner, med bare to nålevende arter i Atlanterhavet, en mulig art i vestlige Australia som likner på einstape, og én utdødd kjent fra Taiwan. De har sin egen familie, Culcitaceae.
Culcita er en hittil tritypisk gruppe trebregner som vokser i Iberia, på Asorene, Madeira og Kanariøyene, samt i Sør-Amerika. Bladene er store og 4- eller 5-flikete, og har knapt nok noe hårdekke.
Culcita er en ekte bregne, og kromosomtallet er ca. 66. Arten har formering ved sporer og homospori gjennom generasjonsveksling. Kromosomtallet i artene er (x) = 66.
Länsväg 1048 (Dalarnas län)
Länsväg W 1048 er en svensk sekundærvei som går mellom riksgrensen ved Borveggen og Rörbäcksnäs i Malung-Sälen kommune. Veiens lengde er 9,7 km.
Roy Johansen
Roy Einar Johansen (født 27. april 1960 i Oslo) er en norsk tidligere ishockeyspiller som siden 2023 har vært trener for Frisk Asker Ishockey.
Blodbryllupet i Nidaros
Blodbryllupet i Nidaros var et blodig angrep på birkebeinerkongen Inge Bårdsson og birkebeinerne. Baglerne overfalt birkebeinerne i Nidaros natt til 23. april 1206, mens kong Inges søster Sigrid holdt bryllup med Torgrim av Ljones, sysselmann og hærfører for birkebeinerne. Baglerne kom seg inn i byen mens folk sov ut rusen etter bryllupsfeiringen. Baglerne rante med seg et stort utbytte og drepte flere personer, men kong Inge, hans bror Skule og brudgommen Torgrim kom seg unna.
Roy Johansen
Tidligere har han vært trener for Norges herrelandslag, en stilling han overtok etter Leif Boork. Under Johansens ledelse rykket landslaget opp til elitedivisjonen, nådde kvartfinalen i VM tre ganger (2008, 2011 og 2012) og kvalifiserte seg til OL to ganger.
Blodbryllupet i Nidaros
Bakgrunn
Kong Håkon Sverressons død i Bergen på nyttårsdagen i 1204 utløste en krise da birkebeinerhirden utnevnte Guttorm Sigurdsson, som bare var fire år gammel, til konge. Han var Sverre Sigurdssons sønnesønn, og sønn til Sigurd Lavard. Dette var ikke i samsvar med andre politiske interesser i Norge, og i strid med prinsippet om at kun kongelig fødsel i mannslinjen gav rett til tronen. Baglerne reiste seg derfor på ny med Erling Steinvegg, som etter sigende var sønn av Magnus Erlingsson, som tronpretendent. Baglerne fikk støtte fra Danmark, og en dansk flåte under Valdemar Seier kom til Viken i juni 1204 og gav baglerne 35 skip. De hadde nå betydelige styrker.
Roy Johansen
Tidlig liv
Roy Johansen ble født 27. april 1960 i Oslo og vokste opp på Manglerud. Faren var lastebilsjåfør mens moren hadde ulike jobber etter noen år som hjemmeværende. Johansen var enebarn og bodde i enkle kår i en i blokkleilighet. I barne- og ungdomsårene spilte han både hockey og fotball.
Blodbryllupet i Nidaros
Bakgrunn
Krisen ble større da Guttorm døde kort etter, og Inge Bårdsson, som var sønn av Sverres søster Cecilia og Sverres lendmann Bård Guttormsson, på Rein ble valgt til konge. Dette skapte indre splittelse hos birkebeinerne, og Håkon Galen ble jarl over Vestlandet.
Roy Johansen
Spillerkarriere
Johansen var 16 år da han debuterte på A-laget til Vålerenga Ishockey og ble toppscorer i debutsesongen. Johansen var sammen med spillere som Jim Marthinsen, Tor Helge Eikeland, Arne Billkvam og Jon Magne Karlstad en del av et generasjonsskifte i klubben. Bortsett fra korte opphold i Sportsklubben Djerv og Sparta Warriors (hvor han vant NM-gull i 1984) ville han tilbringe hele karrieren i Vålerenga, hvor han scoret han 228 mål på 416 kamper for klubben og vant NM-gull seks ganger: i 1982, 1987, 1988, 1991, 1992 og 1993. Johansen la opp som spiller etter 1993/94-sesongen.
Blodbryllupet i Nidaros
Krigen
Høsten 1204 var baglerne i bevegelse og utnyttet splittelsen til å angripe Vestlandet, der de krevde inn leidang som naturalytelser og kongsinntekter, og innsatte sysselmenn. Først det neste året kunne birkebeinerne mobilisere en stor hær ved leidangsutbud i Trøndelag. Denne ble samlet ved Stad. I mellomtiden hadde baglerne med 18 skip angrepet Stavanger, der de fikk stormannen Einar Kongsmåg og fire av hans sveit på femti til seksti mann drept. Den trønderske leidangsflåten nådde fram til Tønsberg tidlig på sommeren 1205, bare for å høre at baglerne var dratt til Halland i Danmark.
Baglerne prøvde å gjenvinne kontrollen over den østlige del av Viken med 20 skip, men en kogg observerte dem og dro fra nordre Båhuslen ved øya Havsten til Tønsberg, der Inge 2. Bårdsson fremdeles hadde en flåte med seg. Da koggen kom, måtte baglerne trekke seg tilbake til Ålborg i Jylland i Danmark.
På ny våget baglerne seg nordover og kom til Båhuslen ved Göta älv. En del av baglerne under biskop Nikolas gikk i land for å toge opp til Borg, i dag Sarpsborg, men en del dro sjøveien i mindre fartøyer. Flåten ble igjen i Nisså, der Halmstad ligger i dag. På høsten kunne baglerne sende styrker fra sør til Opplandene som deretter ble underlagt deres dominans, selv om det også var betydelige styrker der. Et tokt til Nidaros møtte lite motstand, og Erling Steinvegg ble hyllet som konge på Øreting.
Ved nyheten om dette delte birkebeinerne seg i to, og Håkon Galen dro til Halland for å finne den etterlatte flåten. Han fant den i Nisså, og alle skipene ble erobret og garnisonen på 240 mann drevet på flukt etter et tap på 30 mann. Biskopens skip Bokskreppa var tatt og ble ført vekk sammen med flere storskip, resten ble brent. I mellomtiden dro Inge Bårdsson til Trøndelag og gjenerobret Nidaros. Baglerne var nødt til å flykte sørover mot Oslo etter blodige nederlag i to trefninger ved Tingvoll og Solskjel i Møre og Romsdal. Vestlandet var underlagt Håkon Galen, som nå var i Bergen, Trøndelag underlagt Inge Bårdsson i Nidaros, og Østlandet var under baglersk kontroll etter en trefning på Göta älv nord for Göteborg, der to skuter var ryddet av baglerne.
Aurvandil
Aurvandil, Orvandil, Orvandil-Egil (den skallede eller også morgenstjernen) er i henhold til norrøn mytologi gift med volven Groa.
Blodbryllupet i Nidaros
Krigen
Baglerne rustet opp på Østlandet, eller i østlige del av Viken medregnet Oslo, så 22 skuter var gjort klare allerede ved midfaste eller 12. mars 1206. Med denne flåten underla baglerne seg byen Konghelle og dro deretter til den vestlige del av Viken og nådde Hesnesøyene i Fjære utenfor Grimstad 1. april 1206. Derfra seilte flåten langs norskekysten forbi Jæren til Karmsundet med retning mot Bergen. Da baglerne hørte at Håkon Galen var varslet, seilte de forbi Bergen, og tok tre byrdinger på Fensfjorden i Gulen og avskar et bud som Håkon Galen sendte fra Bergen til Nidaros. Budet hadde et brev med informasjon om hvor kong Inge Bårdsson var, og at han ikke ventet et overfall. Den 18. april 1206 nådde 14 skuter, det skulle være byrdinger blant dem, fram til Agdenes. Hvor mange mann det var, er ikke sikkert, men man regner med mellom et halvt tusen og et tusen mann.
Inge 2. Bårdsson hadde fått to brev dersom Håkon Galen sendt ut tre brev som sikkerhetsforanstaltning, men den 22. april kom det siste og tredje brevet akkurat da det ble feiret bryllup i Nidaros. Inge ville først samle alle soldatene på Gildeskålen, huset til miklagilde eller krossgilde der alle viktige begivenheter ble feiret, men stormennene satt seg mot. En av dem ville sette ut sin egen sveit eller flokk, men glemte å tenke på avløsning, slik at en sveit med ansvaret for vakthold gikk av vakt for å feste. Kong Inge Bårdsson sov siden sammen med sin frille på en nærliggende gård på Ørene utenfor Nidaros.
Slaget
Midt i et snøvær i mørket rodde 14 skuter stille nedover fjorden med kurs mot Ørene som lå rett under Nidaros mot sjøen. Noen, med Erling Steinveggs sveit og kongemerket, skulle opp på vestre stretet, andre skulle opp på nordre stretet, og bare ett skip ble sendt inn på elven rundt om byen. Kongsgården ble overrasket av hærrop og pil og ble tatt, og derfra spredte baglerne seg på åkrene for å ringe inn byen. De satte inn hovedangrepet nedover det nordre og vestre stretet der mange birkebeinere ble angrepet.
Aurvandil
Den yngre Edda og Christ I
Aurvandil er omtalt i Snorre Sturlassons Skaldskaparmål i historien om kampen mellom guden Tor og jotnen Rungne.
Aurvandil var en gang på tur sammen med Tor til Jotunheim, og på vei tilbake måtte de krysse den iskalde, giftige elven Elivigar. Tor bar Aurvandil på ryggen, men Aurvandil forfrøs en tå. Tor brøt den av og kastet den på himmelen, der ble den til stjernen Aurvandils tå. Ifølge Richard Hinckley Allen er dette stjerna Alcor i Karlsvogna, mens Rigel (av Rijl Jauzah al Yusra, som betyr «Jauzahs venstre fot» på arabisk) i Orion er hans friske tå. Som diktet Christ I herunder også antyder, er det sannsynlig at stjernebildet Orion i tidligere tider var kjent som Aurvandil. Noe som skulle bety at Aurvandil har hatt en ganske stor plass i forestillingsverdenen.
Roy Johansen
Lørenskog (1994–1997)
Etter å ha gitt seg på toppnivå etter 1993/94-sesongen valgte han å bli spillende assistenttrener under den tidligere VIF-treneren Steinar Larsen for 1.-divisjonsklubben Lørenskog Ishockeyklubb. Han ville fortsette som assistenttrener frem til slutten av 1995/96-sesongen, hvor Lørenskog vant 1. division og kvalifiserte seg til Eliteserien. Etter at Lørenskog kvalifiserte seg til Eliteserien signerte Johansen en ettårskontrakt som hovedtrener for klubben.
Aurvandil
Den yngre Edda og Christ I
Etter at Tor og Tjalve nedkjempet Rungne og Mokkurkalve fikk Tor halve slipebrynjen til Rungne i panna. Groa fikk i oppgave å synge galder for å få ut slipebrynjen, men Tor fortalte henne da om turen Tor hadde med Aurvandil. Tor fortalte også Groa at Aurvandil snart kom hjem. Da ble hun så glad at hun glemte galdrene sine, og Tor ble sittende med slipebrynjen i panna.
Aurvandil nevnes også i et gammelt engelsk kristent dikt, Christ I:
Roy Johansen
Vålerenga (1997–2001)
Innen 1997/1998-sesongen ble Johansen trener for Vålerenga. Under hans ledelse kjørte Vålerenga over all motstand og ble norgesmester og seriemester to ganger på rad (1998 og 1999 over Storhamar Dragons. Etter finaletap mot Storhamar Dragons i 2000, kom et nytt NM-gull mot Frisk Asker i 2001.
Landslaget (2001–2016)
I 2001 overtok Johansen som landslagstrener etter Leif Boork i etterkant av landslagets skuffende prestasjoner ved ishockey-VM 2001 som resulterte i nedrykk til divisjon I for 2002.
Med Johansen som trener har Norge klatret jevnt og trutt på verdensrankingen, fra en 21.-plass i 2004 til en 8.-plass i 2012. I 2005 ledet han laget opp i elitedivisjonen etter fire års fravær. Resultatene fortsatte å forbedre seg under hans ledelse, og nådde kvartfinalen for første gang i historien under VM i Canada i 2008.
Året etter kvalifiserte Norge seg til OL i Vancouver 2010 for første gang på 16 år, hvor de tross tap til USA og Canada spilte jevne kamper mot Sveits og Slovakia. Under VM senere samme år slo landslaget de senere verdensmesterne Tsjekkia for første gang i VM- eller OL-sammenheng. De fortsatte utviklingen ved å slå Sverige for første gang under VM i 2011, og nådde kvartfinalen for andre gang (hvor de ble slått ut av senere verdensmester Finland etter en imponerende turnering.
Ved VM i 2012 gjorde landslaget et av sine beste prestasjoner noensinne. Etter 3 tap i jevne kamper mot Russland, Sverige og Tsjekkia og 4 seire over Italia, Latvia, Tyskland og Danmark nådde de kvartfinalen, hvor de tapte 2-5 til Russland. Det var annet år på rad og tredje gang på fem år (første gang var i 2008) Norge nådde kvartfinalen, hvor de tapte 2-5 til Russland (som senere ble verdensmestere). Kvartfinaleplassen betød dessuten at Norge kvalifiserte seg direkte til vinter-OL 2014 i Sotsji. Norges 12-4 seier over Tyskland var den største seieren i moderne norsk ishockeyhistorie.
I etterkant av ishockey-VM 2012 uttalte Johansen at han ville trekke seg som landslagstrener etter ishockey-VM 2014. Han valgte han å forlenge med ytterligere to år, til etter ishockey-VM 2016.
Vålerenga (2016–2021)
Etter 15 år som norsk landslagstrener ble det den 20. januar 2016 kjent at Johansen skulle returnere som hovedtrener for Vålerenga fra 2016/17-sesongen, og dermed ta over jobben til Espen Knutsen Høsten 2021 ble Johansen ble sagt opp som trener i Vålerenga.
Manglerud Star (2022)
24. april 2022 ble det kjent at Johansen var ansatt som hovedtrener på en tre års kontrakt for Manglerud Star Ishockey men på grunn av klubbens økonomi trakk han seg fra jobben.
Rungsted Seier Capital (2023)
Fra januar til april 2023 var Johansen trener for danske Rungsted Seier Capital i Superisligaen.
Privatliv
Johansen bor på Manglerud med samboer og to barn. Datteren spiller innebandy mens sønnen spiller ishockey.
Utover å spille ishockey i fritiden (han har sin private helårs hockeybane i hagen) spiller han golf om sommeren og står på ski om vinteren.
Johansen har ofte kritisert mangelen på ressurser til ishockeyforbundet samt mangelen på ishaller og nasjonalanlegg for ishockey i Norge. Han har blant annet blitt møtt med kritikk for blant annet å vise til antall nye, flotte ishaller i Belarus (som har et regime som ofte har blitt kritisert for brudd på menneskerettighetene).
1844 Susilva
1844 Susilva er en hovedbelteasteroide og går i bane innenfor asteroidefamilien Eos. Den ble oppdaget 30. oktober 1972 av Paul Wild ved Observatorium Zimmerwald i Zimmerwald.
Norman Manley internasjonale lufthavn
Norman Manley International Airport (IATA: KIN, ICAO: MKJP) er en lufthavn utenfor Kingston på Jamaica. Den ligger på ei halvøy på motsatt side av bukta Kingston Harbour, kun fire kilometer i luftlinje sør for sentrum av Kingston. Kjøreavstanden rundt bukta er imidlertid 15 km. KIN har 130 internasjonale flyvninger pr. uke, og betjener 1,7 millioner passasjerer pr. år.
Amstelveen
Amstelveen er en kommune i den nederlandske provinsen Noord-Holland.
Blodbryllupet i Nidaros
Slaget
Baglerne hadde tatt birkebeinerne i et overraskelsesangrep og fikk felt flere viktige stormenn under separate sammenstøt. Minst nitti birkebeinere var drept, men dette tallet omfatter sannsynligvis bare de det var verdt å nevne, og deres følge og andre av lavere rang kan også ha lidd tap. En bagler hogg ned en birkebeiner som hadde forsøkt å flykte, og da bagleren snudde den døde så han at det var hans bror. Full av sorg og kvaler kastet han fra seg sverdet. Minst 180, og kanskje mer enn 200, hadde rømte Nidaros og dratt vekk under Inge Bårdsson til Gauldalen.
Norman Manley internasjonale lufthavn
Flyplassen er blitt oppkalt etter den jamaicanske politiker og statsmannen Norman Manley. Manley var en av Jamaicas fremste advokater og han var med på å grunnlegge det populære politiske partiet People's National Party.
Blodbryllupet i Nidaros
Etterspillet
Krigsbyttet i Nidaros viste seg å være imponerende, for ikke bare hadde baglerne felt flere viktige stormenn, de hadde også tatt utrustningen til en hel hær, inkludert en flåtestyrke. De hadde tatt tre hundre ringbrynjer eller 360 stykker og brynjehoser i tillegg til skipene Gullbringa, Gjesteskålpen, Darrhetta, Lyrta, Ognarbranden og et annet skip, og hadde brent ned Klåden og Elften samt et skip og noen skuter. Den 1. mai 1206 dro baglerne til Munkholmen og derfra ut til Agdenes på flåten sin.
Betta mandor
Betta mandor er en art i gruppen kampfisker. Frem til arten ble beskrevet i 2006, var den kjent som Betta sp. «Mandor» eller Betta sp. «ninja» i handelen Det er en bentopelagisk fisk som finnes i sumper, elver og bekker i skog i Asia, nærmere bestemt lavt i Kapuas-vassdraget og i Kalimantan Barat i Borneo. Den blir ca. 5,7 cm lang SL. Den lever av leddyr og andre smådyr. Betta mandor er en munnrugende Betta, men er nært beslektet med de skumredebyggende artene.
Blodbryllupet i Nidaros
Etterspillet
Inge 2. Bårdsson hadde samlet et oppbud på tyve hundre eller 2,400 mann (tallet hundre betød den gangen 120), og samme dag toget han inn i den herjede og utplyndrede byen. Der var det bare vrak å finne etter at baglerne var dratt til sjøs. Flere trøndere hadde også sluttet seg til baglerne. Håkon Galen var allerede underveis med en flåte nordover tross tap av et skip ved Stad og møtte baglernes flåte på Nordmøre. Baglerne hadde flere storskip enn birkebeinerne fordi Håkon Galen trodde det ikke var så mange baglere. Det var minst 2,000 mann medregnet trønderne og andre som hadde sluttet seg til dem. Etter å ha jaget etter Håkon Galen en stund vendte de sørover mot sitt neste mål, Bergen.
Håkon Galen kom til Nidaros mens baglerne inntok Bergen. Slaget i Bergen 1206 var under oppmarsj da Håkon Galen stevnet sørover med fem langskip og 13 skuter og deretter fortsatte sør for Stad med bare skuter og seks hundre mann (fra 600 til 720 mann).
Flunitrazepam
Flunitrazepam er et potent benzodiazepin. Det ble opprinnelig lansert som sovemiddel med stor suksess, men på grunn av stor avhengighetsfare er medikamentet mest kjent som misbruksstoff og voldtektsdop. Flunitrazepam er mest kjent under merkenavnet Rohypnol, men dette er trukket tilbake av produsenten Roche i Norge og Sverige på grunn av legemiddelets dårlige rykte. Flunitrazepam under merkenavnet Flunipam markedsføres ikke lenger i Norge. I misbrukssammenheng er flunitrazepam kjent som «ryppere» «juletre» «grønne» «542» og «roofies».
Farmakologiske egenskaper
For virkningsmekanisme og generelle bivirkninger se benzodiazepiner
Flunitrazepam er 7-10 ganger mer potent enn diazepam. Effekten kommer 15-20 minutter etter inntak og varer vanligvis i 6-8 timer. Det er stor fare for tilvenning selv etter kortvarig bruk.
Godkjent indikasjon i Norge er kortvarig behandling av søvnløshet. Det brukes også en del som premedikasjon før medisinske prosedyrer som koloskopi og tannlegebehandling. På grunn av avhengighetsproblematikken er flunitrazepam klassifisert som narkotikum, og kan bare skrives ut på A-resept.
Historikk
Flunitrazepam ble utviklet av Roche tidlig på 1970-tallet, og kom på markedet i Europa i 1975. Det ble lansert som et sovemiddel uten bivirkninger. Food and Drug Administration har ikke godkjent medikamentet for medisinsk bruk i USA, og det er et ulovlig legemiddel der.
De første tablettene kom i 1 mg og 2 mg, men på grunn av potensen ble 2 mg-tablettene raskt tatt av markedet. Man anså lenge flunitrazepam for å være et sikkert og trygt sovemiddel, og var på 80-tallet, og frem til begynnelsen av 90-årene, Norges mest solgte sovemiddel.
For å redusere forskrivningen ble flunitrazepam flyttet fra reseptgruppe B til reseptgruppe A i 2003. Resultatet er et betydelig redusert forbruk, men dette har i stor grad blitt kompensert med en økning i forskrivningen av andre benzodiazepiner, særlig alprazolam (Xanor), klonazepam (Rivotril) og nitrazepam (Apodorm og Mogadon). Forbruket av ulovlig innført flunitrazepam, særlig fra Øst-Europa, er betydelig.
En av hovedgrunnene til at Rohypnol ble flyttet opp i gruppen av medikamenter som fra da av kun ble tilgjengelig i Norge med en A-resept, skyldes de mange dødsfallene blant norske heroinmisbrukere. Mange heroinmisbrukerne injiserte en blanding av Rohypnol og heroin, en livsfarlig kombinasjon som har krevd mange liv. Ifølge reseptregisteret så stupte antall reseptutskrivinger ned til litt over 4000 i løpet av det første året etter at Rohypnol ble flyttet opp i resept gruppe A. Produsenten av Rohypnol, Roche, fant det norske markedet således lite og ulønnsomt at de trakk tilbake Rohypnol fra det norske markedet. Selv om Rohypnol i mange år nå har vært avregistrert som legemiddel i Norge, så er det fortsatt tilgjengelig. Hvis fastlegen finner det til pasientens beste, og hvor alle andre medikamenter for alvorlige søvnproblemer er prøvd ut, så kan legen søke Legemiddelverket om dispensasjon på pasientens vegne, om tillatelse til å gi pasienten resept på Rohypnol. Det enkelte apotek bestiller i så fall Rohypnol direkte fra grossist. I Norge vil dette si direkte fra Sveits.
Rohypnol har de siste årene blitt ulovlig i mange land. Både bruk og besittelse av Rohypnol kan medføre beslag, bøter eller verre, ved innreise til enkelte land. Må man absolutt ha med seg Rohypnol ved reise til land utenfor Europa, så er det særdeles viktig at man har en legeattest på engelsk med seg på reisen. Oppgi alltid korrekt informasjon på innreiseskjemaet man må fylle ut på flyet før landing. Er man i tvil etter ankomst, gå på rød sone eller kontakt uoppfordret innreisekontrollen.
Misbruk
Flunitrazepam er meget populært i misbruksmiljøer, og brukes både peroralt og intravenøst. Det forsterker en del av effektene til heroin, blant annet hemming av respirasjonen. Flunitrazepam er involvert i svært mange av dødsfallene som skyldes heroin og metadon. Det brukes også for å motvirke søvnløshet, uro, paranoia og andre negative effekter utløst av kokain, amfetamin og andre sentralstimulerende midler. Fra 2012 er flunitrazepam ikke lenger i produksjon.
Møre (avis)
Møre er en lokaleid lokalavis for Volda og Ørsta kommuner og omegn i Møre og Romsdal. Avisa er Norges eldste lokalavis som fremdeles kommer ut, og den nest eldste totalt for hele landet, bare slått av Adresseavisen. Redaktør er Tore Aarflot. Avisa utkommer tre ganger i uka, (tirsdag, torsdag og lørdag) og alt redaksjonelt stoff er på nynorsk.
Avisa er eid av Aarflots Prenteverk As, som driver mediehuset der avisa inngår som en viktig kanal. I tillegg driver de med annen virksomhet som grafisk design og trykk.
I 1808 fikk bonde, lensmann, politiker og poståpner Sivert Knutsen Aarflot, tillatelse til å starte trykkeri på Ekset i Volda. Han startet i 1809 og i 1810 ga han ut den første avisa: Norsk Landboeblad. Den har skiftet navn mange ganger og fra 1902/03 skiftet avisa navn til Møre.
Sivert Aarflot-museet har tatt vare på historien om Sivert Aarflot, trykkeriet og avisa. I museet finner man blant annet den første pressa og en litt mer moderne skrupresse. Museet er åpent etter avtale med styreleder Tore Aarflot, som også er redaktør i Møre.
Opplag
Bekreftede netto opplagstall fra Norsk Opplagskontroll og Landslaget for Lokalaviser.
Bac Lieu (provins)
Bac Lieu (Bạc Liêu) er en vietnamesisk kystprovins nær sørspissen av landet, og ligger i Mekongdeltaet (strengt tatt ligger provinsen noe vest for det vestligste av elvens utløp i Sørkinahavet). Provinsen grenser ellers til Ca Mau og Kien Giang i vest, Can Tho i nord og Soc Trang i øst. Provinsen er på 2.521 km² og har 768.000 innbyggere.
Bac Lieu ligger i den administrative region Dong Bang Song Cuu Long.
Provinshovedstaden heter også Bac Lieu, og hadde i hadde i 2004 104.400 innbyggere.
Bac Lieu er omkring 100 km sør for Can Tho, som er Mekongdeltaets største by.
Hovednæringsveier er risdyrking, annet jordbruk, fiskeri, matforedlingsindustri og klesindustri.
Før 1996 var området del av en provins ved navn Minh Hai. Men så ble provinsen delt i to: Den nordøstlige delen ble provinsen Bac Lieu, og den sørvestlige ble Ca Mau.
Møre-Nytt
Møre-Nytt er en avis som utgis i Møre og Romsdal. Den ble startet i 1935 av familien Bergmann. Avisen dekker kommunene Ørsta og Volda. Avisen trykkes i farger, er på 32 sider og kommer ut tre ganger i uken. Avisen utgis på nynorsk. Ansvarlig redaktør er Svein Aam. Avisa ble solgt, og er nå en del av konsernet Polaris Media.
Etter at Adresseavisen, Bergens Tidende, Fædrelandsvennen og Stavanger Aftenblad la om til tabloidformat 16. september 2006 var Møre-Nytt den eneste avisen i Norge som kom ut i fullformat. Den 24. november 2007 endret avisen, som siste avis i landet, til tabloidformat.
Opplag
Bekreftede netto opplagstall fra Mediebedriftenes Landsforening:
Dunstable Downs
Dunstable Downs er en del av Chiltern Hills i det sørlige Bedfordshire, England. Området er en kalkrygg som utgjør den nordøstlige enden på Chiltern Hills. Det høyeste punktet ligger 244 moh., og er dermed også det høyeste punktet i regionen Øst-England.
I en av åssidene har Whipsnade Zoo skåret ut en løve i kalken, som kan sees fra veien mellom Aylesbury og Dunstable.
Åsene brukes til hanggliding og paragliding. London Gliding Club har et lokale i området. Det er også mange som flyr draker i Dunstable Downs.
Store deler av området disponeres av National Trust. Det er rik og variert flora, inkludert mange sjeldne villblomster. Det finnes også flere sommerfuglarter som er uvanlige ellers i Storbritannia.
Fyrstinnen av Asturias’ pris for enighet
Fyrstinnen av Asturias' pris for enighet (spansk: Premio Princesa de Asturias de la Concordia) er en pris, som siden 1986 årlig tildeles for innsats for fremme av mellommenneskelig forståelse og fredelig sameksistens, for bidrag i kamp mot urettferdighet, fattigdom, sykdom og uvitenhet, for forsvar av frihet eller for arbeid som har bidratt til å øke kunnskap eller beskyttet og bevart menneskehetens fellesarv. Den er en del av en Fyrstinnen av Asturias-prisene. De deles ut årlig i Oviedo.
Prisen ble etablert i 1986 av Fundación Princesa de Asturias og har navn etter tittelen til Spanias kronprinsesse. Den var først kjent som Fyrsten av Asturias-prisen, men etter at Felipe i 2014 ble konge og datteren Leonor ble kronprinsesse med tittelen fyrstinne av Asturias, skiftet navnet til Fyrstinnen av Asturias-prisen. Stiftelsen endret samtidig navn til Fundación Princesa de Asturias.
Prisen består av en skulptur laget av kunstneren Joan Miró og et pengebeløp på 50,000 euro.
Harnisk
Harnisk er en rustning, det vil si et kroppspanser av metall eller lær som i kamp brukes til å beskytte mot stikk, hogg og skudd. Uttrykket ble først brukt om en ridders fulle utrustning, men siden bare om rustningen på overkroppen, spesielt kyrass, altså bryst- og ryggpanser. Ordet kommer fra gammelfransk harnais, «rustning», hvorfra det ble overtatt av tysk som harnisch og harnasch og derfra kom over dansk til moderne norsk. På norrønt brukte man formen herneskja. Ifølge én teori kom ordet trolig av den keltiske benevnelsen for jern.
Kyrass ble den vanligste formen for harnisk fra 1500-tallet, særlig for tungt bevæpnede ryttersoldater, såkalte kyrassérer. En slik harnisk blir fortsatt båret som paradeantrekk av noen utenlandske kavalerikorps.
Annet
«Å komme i harnisk» eller «være i harnisk» er et uttrykk for å være svært sint og i «krigshumør», jamfør uttrykket «sabelrasling».
Lyntyven
Lyntyven (originaltittel: The Lightning Thief) er en fantasyroman basert på gresk mytologi skrevet av Rick Riordan. Den ble utgitt i 2005 og oversatt til norsk i 2009. Lyntyven er første bok Percy Jackson-serien.
En filmatisering av boken, Percy Jackson & Lyntyven hadde premiere på norske kinoer 12. februar 2010.
Handling
Boka starter ved at vi får en introduksjon av hovedperson, Percy Jackson, som har ADHD og dysleksi. Han og hans beste venn, Grover Underwood, som har en funksjonshemming i føttene, går på kostskole i lag. Percy's favorittfag er historie. Læreren der, Herr Brunner, som sitter i rullestol. På en skoletur til metropolitan museum of art kommer Percy i trøbbel, igjen. Det er ikke uvanlig når han har ADHD.
Denne gangen kommer han i krangel med skolens bølle, Nancy Bobofit, imens hele klassen spiser lunsj. Det ender med at han kaster henne i en fontene. Dette ser mattelæreren, frøken Dodds, og hun tar han med seg inn på en avdeling på museet, der hun avdekker sin egentlige form. Hun er en av Hades' Furier, monstre som minner om hekser bortsett fra at de har store sorte lær vinger og lange klør. Percy ser Herr Brunner komme inn og kaster en penn til Percy men når han tok imot den har den plutselig blitt til et sverd. Han dreper Fuurien, den forsvinner i en eksplosjon av støv. Når han går tilbake til der klassen hans spiser lunsj er det plutselig ingen som husker Frøken Dodds. Klassen har en ny mattelærer i stedet for frøken Dodds, og ingen husker noen ting av det som hendte. Heller ikke Grover. Men Percy har på følelsen at han skjuler noe. natten før eksamen bestemmer Percy seg for å be om hjelp til en av oppgavene av Herr Brunner. Men så ser han at Grover snakker med Herr Brunner og han blir stående og tyvlytte. Han finner fort ut at Grover, og Mr Brunner, visste at frøken Dodds hadde eksistert. Mora får ikke høre fra Percy hva som har hendt. Mora, Sally Jackson har gifta seg på ny etter at faren til Percy forsvant på havet. den nye mannen, heter Gabe Ugliano. Alt han gjør er å spille poker.
Mora tar med seg Percy på en helgetur til Montauk, New York. Der brygger det til storm. Sent om natta banker det på døra. Der står Grover, uten bukser på. Istedenfor, har han hover til føtter. Han er en satyr. Han sier at det er fare på ferde, og Sally kaster Percy i bilen, de kjører mot Long Island, mot en jordbærplantasje, men blir angrepet av en Minotaur. Mora blir drept, og Percy dreper Minotauren. Når han våkner etter kampen, er han inne på Camp Halvblods. Der blir han pleiet av Mr Brunner og ei jente som heter Annabeth Chase. Første inntrykket av henne er at hun har blondt hår og er ganske søt.
Percy blir pleiet og får vite at han er en halvblods. Det vil si, en av foreldrene er en gresk gud. Men ingen vet hvilken. På leiren finner han ut at Mr Brunner egentlig er en kentaur ved navn Chiron. Han møter også guden Dionysos, som er leirsjef, og Luke, sønn av Hermes.
Montpellier HSC (kvinner)
Montpellier HSC féminines er en fransk kvinnelig gren av fotballklubben Montpellier HSC.
Laget begynte i 1990 som Montpellier-Le-Crès som en sammenslåing av lagene RC Paillade og Entente Cressoise. Montpellier-Le Crès klatret oppover divisjonssystemet til de i 1997 greide å rykke opp til Division 1. Der ble de stadig bedre og mer etablert. I 2001 ble laget lagt inn under Montpelier HSC, og har vært der siden. I 2003/04 sesongen vant Montpelier serien, og de gjentok bedriften i den påfølgende sesongen. I de siste årene har Montpelier konkurrert med FCF Juvisy om hvem som er det nest beste laget etter Olympique lyonnais. I cupen har det gått bedre, der har Montpelier vunnet tre ganger de siste fire årene. Montpellier kom på andreplass i 2008/09-sesongen, og kvalifiserte seg dermed til Mesterligaen i fotball for kvinner 2009/2010, der de slo ut Bayern München i åttedelsfinalen. I kvartfinalen ledet de 2-0 over Umeå med fem minutter igjen, men ble likevel slått ut på bortemålsregelen etter at Umeå scoret de nødvendige to målene. Serien 2009/10 ble også en skuffelse, med fire tap og en fjerdeplass, og laget tapte hele 0-5 for Paris SG i cupfinalen.
Oljehyre
Oljehyre er navnet på et helt sett solid regntøy beregnet for bruk under arbeid i regn og vannsprut. Den består vanligvis av bukse og jakke. Buksen er gjerne utstyrt med seler, siden den er beregnet på å brukes over annet tøy, og derfor er romslig. Jakken er i dag oftest utstyrt med hette, mens en i tidligere tider brukte sydvest og høy krage mot vind. Opprinnelig var det sjøfolk og fiskere som brukte plaggene, men bruken bredte seg også blant arbeidsfolk til lands.
Navnet stammer fra tiden da alle slike plagg ble sydd av oljelerret (oilskin). Dagens oljehyre består i prinsippet fortsatt av tekstiler belagt med et vanntett materiale, men av kunststoffer.
Storfjordnytt
Storfjordnytt er en ukeavis i Møre og Romsdal. Den kommer ut hver torsdag og dekker kommunene Norddal og Stordal, i tillegg til bygdene Geiranger og Liabygda i Stranda kommune. Avisen kom ut første gang som Norddal Bygdeblad 28. november 1979, men skiftet navn til Storfjordnytt (først Storfjord-Nytt) da dekningsområdet ble utvidet i 1989.
Redaktør er Britt Ingunn Maurstad.
Redaksjonen holder til på Sylte i Valldal i Norddal kommune.
Opplag
Bekreftede netto opplagstall fra Norsk Opplagskontroll og Landslaget for Lokalaviser.
Barrow upon Soar
Barrow upon Soar er en stor landsby i distriktet Charnwood i grevskapet Leicestershire, England. Den ligger i Soardalen mellom byene Leicester og Loughborough. Landsbyen ligger, som navnet indikerer, på østre bredd av elva Soar (der hvor Fishpool Brook løper sammen med den), like overfor Quorndon ved hovedveien A6. Barrow har stoppested for tog på både Midland Main Line og Ivanhoe Line. I henhold til folketellingen i 2011 har landsbyen en befolkning på 5856 innbyggere.
Landsbyen er berømt på grunn av en plesiosaurus av arten Rhomaleosaurus megacephalus, også kjent som The Barrow Kipper, som ble gravd ut der. Dinosauren ble funnet i et kalksteinsbrudd utenfor landsbyen i 1851, og en rundkjøring med et skilt med bilde av den markerer lansbyens sentrum. Beinene fra dinosauren er på utstilling i Leicestershire Museum and Art Gallery som ligger på New Walk i Leicester.
Samtskhe-Javakheti
Samtskhe-Javakheti er en region i Georgia. Administrasjonssenteret ligger i byen Akhaltsikhe.
Slaget i Bergen 1206
Slaget i Bergen 1206 var et vendepunkt for birkebeinerne som vant etter nederlaget under blodbryllupet i Nidaros i april 1206 da jarlen av Vestlandet, Håkon Galen vant en viktig seier gjennom overraskelse og list over en overlegen hær som var dårlig sammensatt.
Bakgrunnen
Da Håkon Galen dro med få langskip kom til Nidaros etter å ha blitt jaget vekk av baglerne i Nordmøre, måtte han bygge flere skip og tok flere skuter i bruk. Omkring gangdagsuka som ment femukerstida, femte uke etter påske da Kristi himmelfartsdag inntreffer, seilte jarlen ut med fem langskip og 13 skuter. Utenfor Atløy i Askvoll, Sunnfjord sør for Stad bad han besetningene på langskipene om å snu, mens han skulle med skutene fortsette videre. Bruk av skuter hadde en militær fordel ved å være så fordekt som mulig, fordi et langskip kunne identifiseres på lang avstand, mens en skute er et alminnelig småfartøy for både frakt og transport. I Gulen kom birkebeinerne over to skuter styrt av baglerne og tok den ene, mens den andre unnslapp og fikk sendt varsel til baglerne i Bergen.
Samtskhe-Javakheti
Regionen ligger sør i Georgia og grenser til regionene Guria i nordvest, Imereti i nord, Shida Kartli i nordøst, Kvemo Kartli i øst og til den autonome republikken Adsjaria i vest. I sør har den grense mot Tyrkia og Armenia.
Slaget i Bergen 1206
Slaget
Birkebeinerne gikk til angrep, Peter Støype rykket nedover den øvre vegen mot jarl Filippus av Veien med sitt merke mens Håkon Galen kom overraskende nedover mot Kopen og brøt ned gjerdet for deretter å storme inn i byen. Filippus av Veien og hans folk var overrasket og forvirret fordi det kom langt flere menn enn de hadde trodd og Håkon Galens merke var gjenkjent. Hæren hans raskt brøt sammen og strømmet ned i byen, dessuten hadde Håkon Galen brutt ned gjerdet så innfall mot byen kunne ikke stoppes.
I gatene gjennom byen kom det til harde kamper, mange inkludert Filippus av Veien kom seg opp på takene for å komme seg videre vekk mens birkebeinerne hogg og stakk ned enhver uheldige. Begge parter kom samtidig til skipene på bryggene så der var det en desperat kamp mellom baglerne om deres skip og birkebeinerne som prøvde å komme ombord fra bryggene. Til slutt hadde baglerne med store tap kommet seg ut på Vågen og rodde vekk. Da flere av disse skipene kommer fram til Arnavågen, blir de overfalt av vokterstyrkene som passet på Håkon Galens skuter, etter en stund med kamp greide baglerne å ta med seg skutene og etterlot seg storskipene i Vikingevåg i Gulen lengre nordover.
Etterspillet
Håkon Galen fikk nyheten om at skutene hans var tatt av baglerne, som dessuten gjenvinner skipene i Vikingevåg der de reorganiserer seg på nytt. Jarlen trodde de var på vei mot Nidaros og dro straks fra Bergen til Lærdal i Sogn over Voss, så opp i Valdres og til Gudbrandsdalen, deretter videre til Trøndelag. Seieren blir fort snudd til nederlag ved dette feilgrepet siden baglerne kunne bli ved Bergen. Men baglerne kunne ikke bli på et så utsatt sted som Bergen og sendte bort storskipene til Viken med Filippus av Veien som startet skipsbygging i Tønsberg.
Dansehuset
Dansehuset (tsjekkisk Tančící dům) eller Fred og Ginger (etter Fred Astaire og Ginger Rogers) er kallenavnet på et forretningsbygg i sentrum av Praha i Tsjekkia. Det sto ferdig i 1996 etter å ha blitt designet i 1992 av den kroatisk-fødte tsjekkiske arkitekten Vlado Milunić i samarbeid med den amerikanske arkitekten Frank Gehry på en ledig tomt ved elven ved siden av en bygning eid av tidligere president Václav Havel, som er en stor støttespiller av avant-garde-arkitektur. Han var en stor pådriver for at bygningens design ble godkjent og så bygget.
Kallenavnet kommer at av bygningen vagt fremstiller et dansende par, og bygningen stikker seg ut blant bygningene i nybarokk-, nygotisk og art nouveau-stil som Praha er kjent for, samtidig som det smelter inn med omgivelsene. I bygningens øverste etage ligger La Perle, en eksklusiv fransk restaurant, som har en praktfull utsikt ut over byen.
Selektivitet (farmakologi)
Selektivitet er innen farmakologien et mål for hvor godt et medikament virker på forskjellige typer reseptorer. Medikamenter med god selektivitet virker godt på en liten gruppe reseptorer uten å virke på andre reseptorer som likner på målreseptorene.
Ceratocombidae
Ceratocombidae er en familie av insekter som tilhører tegene, en gruppe av nebbmunner. Nebbmunner har det til felles at munndelene er sugende og at de suger opp næringen. Det forekommer tre arter i Europa, alle disse finnes i Norden men bare én er funnet i Norge. Totalt sett er det bekrevet ca. 50 arter, men man kjenner flere hundre til nå ubeskrevne arter av disse små tegene.
Utseende
Små teger (1,5–3,0 mm), gulaktige til mørkbrune, vanligvis uten påfallende fargetegninger. Kroppen er oval til avlang og noe flat. Både langvingede og kortvingede former forekommer, og det er ofte stor variasjon i vingelengde innen samme art. Kroppen har gjerne påfallende, lange, ustående børster. Antennene er tynne og består av fire ledd, de to innerste korte, de to ytterste lange, tynne og ringede, sugesnabelen varierer sterkt i lengde. Pronotum er trapesformet, bredere enn langt, uten noen form for lister eller knøler. Vingene har, hos langvingede former, alltid et markert brudd på ytterkanten og 2-4 lukkede celler i den ytre delen. Beina er middels lange, føttene to- eller tre-leddete. I motsetning til hos andre Dipsocoromorpha er hannens kjønnsorganer symmetriske.
Levevis
Ceratocombidae finnes mest i fuktige miljøer, som i løvstrø, i mose og andre steder med jevn fuktighet og rikelig med små hulrom. De europeiske artene finnes gjerne i barskog, mellom nålestrø eller i strø fra einstape. De er aktive insekter som lett fanges i fallfeller eller lysfeller. Trolig er alle generaliserte rovdyr som jakter på små, virvelløse dyr.
Kilde (vann)
I varme kilder kommer vannet fra så store dyp at det er oppvarmet av jordvarmen. Temperaturen på vannet i slike kilder kan i vulkanske strøk nå opp til kokepunktet. Noen få steder i verden fører de geologiske forholdene til at vannet bryter ut av jorden støtvis. Disse stedene omtales med det islandske ordet for sprute, geysir.
Mineralkilder er et begrep som beskriver kildevann som inneholder oppløste salter fra bergartene i tilknytning til vannet. Slikt vann samles gjerne og tappes som mineralvann. Mineralkilder kan også være varme. Slike varme mineralkilder finnes blant annet i Aachen og Bad Ems i Tyskland, i Karlovy Vary i Tsjekkia og ved de varme kildene i Vichy i Frankrike.
Fra gammelt av ble mange kilder knyttet til det underjordiske og dannet grunnlag for sagn. Etter kristendommen skiftet dette til at kildene ble ansett som hellige. Dette ble forsterket av kildenes helsebringende virkning. I Norge finnes det en rekke kilder som av denne grunn kalles St. Olavs kilder.
Sulaposten
Sulaposten er en avis som utgis i Sula i Møre og Romsdal. Avisens redaksjon ligger i tettstedet Langevåg. Sulaposten er en ukesavis basert på lokalt innhold og kommer ut hver torsdag.
Opplag
Bekreftede netto opplagstall fra Norsk Opplagskontroll og Landslaget for Lokalaviser.
Morten Gamst Pedersen
Morten Gamst Pedersen (født 8. september 1981 i Oslo) er en norsk fotballspiller som spiller for. Han har tidligere spilt for, , , , og. Han har også spilt 83 kamper og scoret 17 mål for.
Blackburn
Morten Gamst Pedersen debuterte i Premier League i en kamp mot Manchester United 28. august 2004. Blackburn ledet lenge 1–0, men United utlignet på overtid. Det var Graeme Souness som hentet Pedersen til Blackburn, men da han sluttet og ble erstattet av Mark Hughes i september 2004, fikk Pedersen det vanskelig med å spille seg inn på laget. Hughes mente at Pedersen trengte mer tid til å tilpasse seg nivået, og han ble derfor værende ute av laget til over nyttår 2005. Sin første kamp for førstelaget siden United-kampen ble borte mot Cardiff City i en tredjerundekamp i FA-cupen like etter nyttår, en sjanse som oppsto på grunn av en skade på Brett Emerton. Pedersen scoret etter bare noen få minutter i denne kampen som endte 1–1, og etter det har det bare gått fremover med nordmannen. Han utviklet seg snart til å bli en av klubbens aller viktigste og mest sentrale spillere.
I en bortekamp mot Portsmouth FC 15. januar 2005 scoret han sitt første mål i Premier League, en kamp Blackburn vant 1–0. Han har scoret en lang rekke mål etter dette, mange av dem på lang- og volleyskudd.
I en bortekamp mot Newcastle United 21. januar 2006 scoret han sin karrieres første mål med hånden. Blackburn Rovers vant til slutt kampen 1–0.
Karabükspor
Etter sesongslutt i 2013 ble Morten Gamst Pedersen fristilt av Blackburn på grunn av høye lønnsutgifter. I august 2013 signerte Pedersen en toårskontrakt med den tyrkiske klubben Kardemir Karabükspor.
Rosenborg
I mars 2014 signerte han en treårskontrakt med Rosenborg Ballklub. Til tross for vellykket spill innledningsvis, fikk han skader som satte ham ut av spillerstallen. Han hadde kontrakt ut 2016-sesongen, men i begynnelsen av januar 2016 ble klubb og spiller enige om å avslutte den med umiddelbar virkning.
Ranheim
Den 18. april 2023 skrev han under for.
Landslagsspill
Morten Gamst Pedersen har spilt 83 kamper, og scoret 17 mål, for siden han debuterte i 2004. Han har fått gullklokka av Norges Fotballforbund for mer enn 25 landslagskamper.
Den 18. februar 2004 scoret han sitt første og deretter sitt andre landslagsmål for Norge, i en vennskapskamp borte mot Nord-Irland som Norge til slutt vant 4–1.
I september 2006 i en kamp mot, scoret Pedersen, som hadde Marco van Basten som en av sine favoritter som ung, et mål som var veldig likt det som van Basten skåret i finalen i EM i fotball i 1988. Store norske aviser som Aftenposten, Dagbladet og VG ga han deretter tilnavnet van Gamsten som en følge av det målet.
Utenom fotball
Morten Gamst Pedersen og Sigurd Rushfeldt ble 10. mai 2006 sammen tildelt Finnmark fylkeskommunes kulturpris for 2006. Pedersen ble også kåret til Årets vadsøværing i 2005.
Pedersen er med i det norske boybandet The Players, sammen med vennene Freddy dos Santos, Raymond Kvisvik, Kristofer Hæstad og Øyvind Svenning. De utga en plate i forbindelse med Soccer Against Crime kampanjen, og deres første singel ble en hit i Skandinavia.
1845 Helewalda
1845 Helewalda er en hovedbelteasteroide og går i bane innenfor asteroidefamilien Eos. Den ble oppdaget 30. oktober 1972 av Paul Wild ved Observatorium Zimmerwald i Zimmerwald.
Alan Davies (komiker)
Alan Davies (født 6. mars 1966) er en britisk komiker, forfatter og skuespiller, mest kjent for sin hovedrolle i serien Jonathan Creek og som eneste faste deltaker i panelprogrammet QI.
Davies begynte sin karriere som standup-komiker. Han ble kåret til Best Young Comic av Time Out i 1991 og vant kritikerprisen i Edinburgh Festival i 1994. Deretter ble Davies knyttet til radio og TV i flere humoristiske program. I 1997 fikk han tittelrollen i TV-serien Jonathan Creek, hvor han spiller en illusjonist som løser mysterier. Davies har siden 2003 vært kjent som eneste faste paneldeltaker i det britiske humoristiske programmet QI, hvor han normalt ender opp på sisteplass.
Jeremiah S. Black
Jeremiah Sullivan Black (født 10. januar 1810 i Stony Creek i Pennsylvania, død 19. august 1883 i York i Pennsylvania) var en amerikansk advokat og politiker kjent som henholdsvis justisminister og utenriksminister under president James Buchanan i perioden 1857 til 1861.
Bormida di Spigno
Bormida di Spigno er en elv nordvest i Italia. Den har sitt utspring i Liguria i provinsen Savona ovenfor Pian dei Corsi i en overgangssone mellom Alpene og Appenninene der vannet blir drenert bort via forskjellige elver i Mallare og Pallare som heter Bormide. Disse renner sammen etter et par kilometer og danner Bormida di Spigno som munner ut i Bormida (eller Bormida di Millesimo) nær Bistagno i provinsen Alessandria i Piemonte.